projecte-aina/catalan_government_crawling huggingface dataset:
L'energia geotèrmica és l'energia que s'obté a través de l'aprofitament de la calor interna de la Terra.
Un jaciment geotèrmic és una zona del subsòl on el recurs geotèrmic és susceptible de ser aprofitat per l'home.
Aquests jaciments es classifiquen d'acord amb el nivell energètic del recurs que contenen.
Per tal divulgar l'estat actual del coneixement geotèrmic, l'Institut Geològic de Catalunya ha elaborat un atles de geotèrmia que mostra i explica des dels conceptes més bàsics fins a les interpretacions i conclusions finals, així com les característiques i el potencial geotèrmic de Catalunya.
Del conjunt d'energies renovables, l'energia solar tèrmica representa un recurs energètic important, ja que la radiació solar disponible a Catalunya es una de les més elevades d'Europa.
Aquesta energia aprofita directament la radiació del Sol per a escalfar un fluid que acostuma a ser aigua o aire.
Les instal·lacions solars tèrmiques per les quals circulen aquests fluids estan formades, bàsicament, per un camp de col·lectors solars, un conjunt de canonades aïllades tèrmicament i un dispositiu acumulador d'aigua.
La seva principal aplicació és la producció d'aigua i aire calents.
Les principals aplicacions de l'energia solar tèrmica són les següents:
Els actors implicats en les tasques de control i verificació del compliment de la contribució solar mínima del disseny d'instal·lacions solars tèrmiques, compten amb una nova metodologia, ràpida i precisa, per a verificar el correcte dimensionat de les instal·lacions.
Es tracta del CATest, una eina gratuïta que us ofereix l'Institut Català d'Energia per a verificar el compliment de la contribució solar mínima d'aigua calenta sanitària en instal·lacions solars tèrmiques.
L'energia eòlica es pot transformar en energia elèctrica a partir del moviment produït pel vent de màquines eòliques o aerogeneradors.
Es tracta d'una energia amb nombrosos beneficis, ja que es tracta d'un recurs recurs abundant, renovable i net.
Per contra, els principals inconvenients d'aquesta font d'energia són la seva intermitència i l'impacte visual que les grans torres dels parc eòlics tenen en el paisatge.
La implantació i el desenvolupament d'aquesta energia renovable està recollit en el Pla de l'energia de Catalunya 2006-2015, que té com a objectiu la planificació i racionalització del desenvolupament energètic de Catalunya.
Les empreses que volen aprofitar l'energia del vent per produir electricitat han de sol·licitar a l'Administració l'autorització per ubicar torres de mesuralment de vent, per la seva inclusió al REPE i per la modificació, reforma i posada en marxa dels parcs eòlics.
Dades energètiques de Catalunya
El Pla de l'Energia i Canvi Climàtic de Catalunya 2012-2020 constitueix un marc de referència de l'actuació de l'Administració en matèria de política energètica i de canvi climàtic.
Alhora, el Pla analitza el potencial i la capacitat de reacció del país en el cas que la Unió Europa acordés un nou objectiu de reducció d'emissions de gasos d'efecte hivernacle més ambiciós que l'actual.
Existeixen dos tipus d'instal·lacions de producció d'energia eòlica:
El Pla de l'energia de Catalunya 2006-2015 fitxa com objectiu en l'àmbit de l'energia eòlica l'augment de la potència instal·lada fins els 3.500 MW l'any 2015.
Per assolir aquest objectiu és necessari planificar el desenvolupament eòlic tenint en compte els recursos existents, la capacitat d'evacuació de la xarxa elèctrica, la viabilitat urbanística, l'impacte ambiental i paisatgístic i el consens amb els municipis implicats.
Aquesta planificació comporta la definició d'unes zones de desenvolupament prioritari (ZDP) de parcs eòlics i que, una vegada definides, s'iniciï un procés de concurrència amb l'objectiu de seleccionar els projectes que s'ajustin millor als criteris fixats a les bases concursals.
El mapa de recursos eòlics permet l'avaluació del potencial energètic del territori amb l'objectiu de planificar i racionalitzar el desenvolupament de l'energia eòlica a Catalunya.
Si esteu interessats en trobar quines són les ajudes i línies de finançament vigents en l'àmbit energètic les trobareu a l'Institut Català de l'Energia.
L'activitat comercial ha estat tradicionalment molt important per l'economia dels països de la Mediterrània.
De fet, el nombre de locals comercials i d'empreses de Catalunya dedicades al comerç és superior al dels països del centre i nord d'Europa de les mateixes dimensions.
El comerç a Catalunya ocupa al 18 per cent del total de la població activa i genera prop d'una quarta part del volum de negoci en el sector de tot l'Estat.
En aquest context, el model de comerç de proximitat és vital per a la nostra economia, alhora que configura el nostre model de ciutat.
Tot allò que cal saber per posar en marxa un nou comerç: requisits legals i permisos en funció del tipus d'activitat comercial o de les característiques de l'establiment.
Model de negoci caracteritzat per l'establiment d'un acord a través del qual s'acorda l'ús d'una marca comercial i know-how del franquiciador a canvi d'una retribució per part del franquiciat.
En aquest apartat també us informem com podeu identificar una mala franquícia.
La creixent familiarització dels ciutadans amb les noves tecnologies afavoreix la difusió de la compra de productes a través d'Internet.
Si situeu la vostra empresa a la xarxa, n'augmentareu la visibilitat i la competitivitat.
Els consumidors i usuaris poden exercir els drets de reclamar o denunciar una empresa d'acord amb les condicions i procediments recollits a la llei.
Per la seva banda, les empreses han de facilitar l'exercici d'aquests drets i, en determinat casos i activitats, han de disposar d'un servei d'atenció específic.
L'obertura d'una estació de servei o benzinera no requereix cap concessió per part de l'Administració.
Qualsevol empresa o persona física pot exercir l'activitat de distribució al detall de productes petrolífers.
Informeu-vos de les condicions i tràmits relacionats amb les empreses i els professionals d'aquest sector dedicat a garantir el correcte funcionament i manteniment dels vehicles a motor.
Les empreses artesanes, d'artesania alimentària i els professionals del sector poden sol·licitar a l'Administració la qualificació d'empresa artesana i el reconeixement de la seva activitat a través del carnet d'artesà.
Les fires i exposicions són manifestacions comercials, espais de comunicació i instruments de gran rellevància per a la política comercial de l'empresa.
Faciliten la internacionalització de les PIME i són un motor econòmic de les ciutats on s'instal·len.
Informació i àmbits d'actuació de l'entitat que gestiona les polítiques de promoció del comerç, l'artesania i la moda de Catalunya i que atén les necessitats pròpies d'aquests sectors.
Informació de les pòlisses d'assegurances vigents, entre d'altres.
També us oferim dades sobre la solvència de les entitats de crèdit, així com el tràmit d'accés a la informació dels accidents de trànsit lleus.
En aquest apartat trobareu informació d'interès per a les empreses que tenen com a activitat econòmica principal l'assegurament de riscs a tercers.
Aquest apartat recull les informacions relatives a a les activitats empresarials de transport de mercaderies, de viatgers i al transport sanitari.
D'altra banda, aplega les dades de les centrals integrades de mercaderies, que són complexos que concentren les instal·lacions, serveis i funcions que requereixen activitats com la consolidació, el fraccionament i l'emmagatzematge de càrregues.
Aquestes infraestructures permeten traslladar les instal·lacions de les empreses de transport a llocs ben connectats, evitant les molèsties i les congestions que provoca en les poblacions.
La logística està estretament lligada al transport de mercaderies.
En aquest àmbit us oferim informació d'aspectes com l'eficiència energètica dels vehicles, els limitadors de velocitat, els tallers de reparació o les proves de capacitació dels professionals del transport.
Tot sobre els transports en l'àmbit professional: limitadors de velocitat i tacògrafs, targeta ITV, tallers de reparació de vehicles, transport de mercaderies, de viatgers i sanitari, taxis, estalvi energètic i eficiència en el transport.
Instal·lacions i serveis de les activitats pròpies del sector del transport i les operacions logístiques, com ara la consolidació, l'emmagatzematge i l'agrupació d'empreses de serveis logístics.
Permeten traslladar les instal·lacions de transport a llocs ben connectats i eviten les molèsties en els nuclis urbans.
Les empreses que volen posar en marxa o explotar instal·lacions de transport per cable destinades al transport de persones, com els remuntadors de les estacions d'esquí, han d'obtenir l'aprovació del projecte i l'autorització administrativa corresponent.
El Departament de Territori i Sostenibilitat, dirigeix, planifica i gestiona els ports pesquers, esportius i comercials i regula també els usos de les instal·lacions comercials, culturals, esportives, lúdiques i recreatives vinculades a l'activitat portuària o marítima.
Tràmits relacionats amb els heliports i els camps d'aviació permanents i eventuals.
A Catalunya hi ha cinc aeroports, sis aeròdroms, disset heliports públics, dotze heliports hospitalaris i deu de privats.
L'empresari ha d'estar ben informat de tots els aspectes legals associats a la competència amb les altres empreses, a la qualitat dels seus productes i a la relació entre el seu negoci i els clients.
Des dels mecanismes per a denunciar pràctiques contràries a la lliure competència i els mecanismes de resolució de conflictes amb els clients, fins els requisits que han de complir els locals oberts al públic en matèria d'horaris comercials, de qualitat dels productes a la venda o d'etiquetatge.
Tot això forma part de la regulació i la normativa el coneixement de les quals farà possible la gestió diària del vostre negoci.
La competència efectiva entre les empreses és un dels elements definitoris de l'economia de mercat.
Conegueu com es fomenta des de l'Administració, quines són les conductes restrictives i com podeu denunciar actuacions prohibides per la llei.
Els productors i distribuïdors tenen el deure de posar al mercat únicament productes segurs.
En aquest apartat definim els productes segurs, les característiques dels insegurs, el marcatge de seguretat CE i tot allò relacionat amb les notificacions de productes perillosos.
La mediació i l'arbitratge són els mecanismes per a resoldre els conflictes entre les empreses i els consumidors per la via extrajudicial.
Els dos impliquen la presència d'una tercera persona imparcial i la participació voluntària de les parts implicades.
Conegueu tot allò relacionat amb les obligacions de les empreses en el seu tracte amb els consumidors i usuaris.
Des dels fulls de reclamació i els requisits dels preus, fins la informació en les aplicacions d'ofertes, les condicions de l'etiquetatge i els requisits lingüístics pels comerços oberts al públic.
Per exercir l'activitat comercial heu de complir la normativa d'horaris, que pot variar en funció de la naturalesa del vostre negoci.
La infracció de les limitacions horàries generals comporta la sanció amb multa, tot i que, excepcionalment, alguns establiments poden restar exclosos del seu compliment.
Com a conseqüència de la seva especial naturalesa, els bars, restaurants i sales d'espectacles disposen d'una normativa d'horaris pròpia.
Pel que fa a la seva aplicació, cada municipi té autoritat per a establir reduccions de l'horari.
Aquest àmbit inclou tot allò relacionat i que afecta la salut de les persones, dels animals i dels conreus, des de l'exposició dels treballadors a elements de risc, els accidents de treball i els riscos laborals, fins a l'ús de plaguicides a l'agricultura.
A més, hi trobareu informació dels tràmits necessaris per a la posada en marxa dels establiments sanitaris.
Conegueu els tràmits relatius a la fabricació i distribució de medicaments, la documentació d'autorització d'obertura de farmàcies, el segell de qualitat de les empreses tecnològiques de l'àmbit de la salut, així com tota la informació específica dels centres d'estètica corporal.
També us informem de l'autorització administrativa corresponent a la fabricació, distribució i ús dels productes sanitaris.
Conegeu què són les plagues i amb quins mètodes combatre-les.
També posem a la vostra disposició la consulta de quins productes estan registrats com a plaguicides no agrícoles
Tràmits relacionats amb diversos àmbits de la formació sanitària, des de l'acreditació de tutors d'especialistes en ciències de la salut fins a tot allò relacionat amb les comissions de docència, passant per les estades formatives i l'acreditació dels centres sanitaris.
En aquest apartat podeu consultar el procediment per a comunicar els accidents i les malalties de treball.
També hi trobareu informació sobre les feines amb especial risc per a la salut i les mesures de prevenció de riscos laborals.
L'aigua és un bé indispensable per la vida, el medi i les persones.
És un recurs escàs i fràgil, de difícil accés i que cal distribuir, tractar i gestionar amb cura.
La salut de les persones i la protecció del medi depenen en gran mesura de les condicions d'abastament i tractament de l'aigua així com del tractament del residus.
Els treballs de gestió de l'aigua inclouen el manteniment i la gestió de les instal·lacions de captació, plantes de tractament i xarxes de distribució que permeten que l'aigua arribi als municipis en òptimes condicions per al consum humà.
Moltes activitats industrials generen residus que cal tractar i gestionar per minimitzar el seu impacte sobre el medi.
Aquest tractament implica l'actuació sobre tot el cicle de vida dels residus i sobre les empreses que els produeixen, transporten i gestionen.
El sanejament de les aigües és un procés clau per garantir la qualitat de l'aigua.
Us expliquem què han de fer les empreses amb les aigües residuals, on les han d'abocar i com han d'informar l'Administració de tot el procés.
L'energia és essencial per al desenvolupament de la nostra societat.
És el factor limitador del creixement sostenible i un dels elements que determinen la competitivitat de la nostra economia.
Dos dels aspectes més nous en l'àmbit energètic són l'ús de les energies renovables i l'eficiència energètica, que permet la reducció del consum i l'augment de la competitivitat de les empreses.
El camí de l'electricitat, des dels punts de generació fins al consumidor, passa per un sofisticat sistema configurat per diversos elements: centres de generació, línies de transport, estacions transformadores i línies de distribució, que operen de forma coordinada per satisfer la demanda elèctrica d'empreses i particulars.
Conegueu les característiques del sistema gasista, i de tot allò relacionat amb les instal·lacions, la distribució i la comercialització del combustible fòssil que té menor impacte ambiental en totes les fases del seu cicle de vida.
Informació sobre l'origen, la composició, les aplicacions i les tecnologies associades al petroli, oferta per l'Institut Català d'Energia.
Les energies renovables són un aposta estratègica de futur, perquè són netes, es restitueixen gratuïtament i aporten una solució al problema del subministrament energètic a llarg termini.
Alhora, representen el recurs energètic autòcton més important de Catalunya.
En aquest apartat us presentem totes les seves possibilitats.
Les accions recollides en aquesta secció us proposen mesures per a la reducció del consum i de la factura energètica, alhora que se n'augmenta l'eficiència.
Tot això, protegint el medi ambient i fomentant un comportament sostenible.
També us oferim informació del servei d'assessorament energètic a les empreses.
L'autoconsum és el consum per part d'un o diversos consumidors d'energia elèctrica provinent d'instal·lacions de producció pròximes a les de consum i associades als mateixos.
La identificació de les demandes del mercat i la creació d'un producte o servei capaç de respondre a les necessitats dels possibles clients és una de les tasques incloses en el pla de màrqueting.
Algunes fonts asseguren que el màrqueting actual ha de ser entès com una filosofia o una actitud general de l'empresa davant el mercat.
És a dir, com una forma de concebre la relació amb el client basada en la cerca de la satisfacció de les necessitats i, també, dels desitjos del consumidor.
En aquest apartat us oferim les eines necessàries per a l'elaboració d'un bon pla de màrqueting, així com diversos cercadors de fires i d'oportunitats de negocis nacionals i internacionals.
La participació en fires i missions comercials nacionals i internacionals és una bona via per a donar a conèixer els vostres productes i serveis.
Us oferim un cercador de fires de Catalunya i un ventall d'opcions per a promocionar-vos i trobar oportunitats de negoci a l'exterior.
Totes les empreses haurien d'elaborar el seu propi pla de màrqueting, una guia fonamental per al creixement i consolidació dels productes i serveis, perquè marca el camí del projecte empresarial i ajuda a prevenir possibles errors i imprevistos.
Informeu-vos de les oportunitats de negoci per país, sector i tecnologia al cercador gratuït d'ACCIÓ, i de les ajudes a la promoció i el foment que la Fundació i2CAT ofereix a les empreses dedicades a les noves tecnologies.
Conegueu els passos que heu de seguir per a registrar i protegir les vostres invencions, marques, noms comercials, dissenys industrials i tot allò relacionat amb la propietat intel·lectual.
Les empreses compten actualment amb molta informació per a garantir l'èxit del seu procés d'internacionalització.
Aquí us oferim els recursos que us ajudaran a afrontar totes les fases de la vostra activitat internacional.
Bona part dels recursos corresponen a ACCIÓ, que us ofereix solucions per a àmbits tan diversos com l'assessorament internacional, la prospecció de nous mercats, l'accés a finançament en les millors condicions i la creació de societats a l'exterior.
Pel que fa a les empreses agroalimentàries, compten amb el suport de PRODECA, que ofereix tot un ventall de serveis de promoció internacional i de solucions adaptades a aquest sector estratègic de la nostra economia.
Tota la informació relacionada amb les oportunitats de negoci i el procés de donar a conèixer els vostres productes i serveis als mercats exteriors, amb les plataformes i centres de promoció empresarial, i amb les missions, les fires i les licitacions a l'estranger.
Tràmits i documents necessaris per a exportar, informació econòmica i comercial de tots els països del món i jornades informatives i programes destinats a les empreses que no han exportat mai o tenen poca experiència exportadora.
Conegueu les situacions excepcionals regulades per la normativa que limita la lliure importació de productes garantida per la Unió Europea i les diferències entre els règims comercials en funció del producte o la seva procedència.
Els instruments, aparells i sistemes de mesura que serveixen per pesar, mesurar o comptar i que s'utilitzen en aplicacions de mesura per raons d'interès públic, salut, seguretat pública, ordre públic, protecció del medi ambient, protecció dels consumidors i usuaris, establiment de les garanties bàsiques per a un comerç lleial i totes les que es puguin determinar amb caràcter reglamentari, estan sotmesos al control metrològic de l'Estat.
Aquests aparells, per tant, han de passar per una sèrie de controls abans i desprès de la seva comercialització.
a) Controls que es realitzen abans de la comercialització i de la posada en servei dels aparells de mesura:
b) Controls que es fan durant la vida útil dels aparells de mesura:
Les empreses que desenvolupen activitats susceptibles de generar una emergència i les indústries que disposen d'instal·lacions amb risc de provocar accidents greus, han de disposar de les autoritzacions administratives corresponents.
El control que exerceix l'Administració sobre aquest tipus d'empresa garanteix la seguretat de les instal·lacions, així com la bona implantació dels plans d'autoprotecció i de les mesures de prevenció de riscos.
L'autoprotecció és el conjunt de mesures implantades en els àmbits exposats a situacions de riscs i que s'apliquen a les activitats susceptibles de generar una emergència de protecció civil.
Entre les mesures d'autoprotecció destaca l'obligació d'elaborar i implantar un pla d'autoprotecció i informar-ne a l'Administració.
Per tal de garantir la convivència entre l'activitat industrial i les persones cal que la indústria adopti les mesures necessàries per a prevenir els accidents greus, que són aquells en els quals intervenen substàncies perilloses i limitar les seves conseqüències per a les persones i per al medi ambient.
Hi ha tot un seguit d'establiments que d'acord amb el que estableix la normativa vigent estan obligats a disposar de mesures de seguretat per tal de prevenir i controlar situacions de risc.
Caldrà que tramitin la corresponent sol·licitud d'autorització d'obertura o de trasllat així com comunicar les reformes que duguin a terme (siguin aquestes essencials o no essencials), el canvi de titular i el tancament.
Les empreses que vulguin prestar serveis com a empreses de seguretat privada, amb excepció de l'activitat d'investigació privada, hauran de tramitar una sol·licitud d'autorització.
Si es tracta d'empreses que es volen dedicar, exclusivament, a la instal·lació i manteniment d'aparells, dispositius i sistemes de seguretat connectats a centrals d'alarma o a centres de control o de videovigilància, no hauran de presentar cap sol·licitud d'autorització ni han d'ésser autoritzades per l'Administració.
Només hauran de presentar una declaració responsable.
En ambdós casos les empreses seran inscrites d'ofici al registre corresponent del Departament d'Interior.
Totes les empreses de seguretat privada caldrà que compleixin amb els requisits generals que estableix la legislació vigent.
D'acord amb el tipus d'activitat de seguretat privada que duguin a terme hauran de complir, a més, amb uns requisits específics.
Es tracta de les activitats següents:
En qualsevol cas, a més de complir els requisits generals i els específics segons el tipus d'activitat, estan obligades a disposar de determinades mesures de seguretat a la seu de l'empresa.
Aquest impost grava l'ús de grans superfícies per part de grans establiments comercials individuals dedicats a la venda al detall amb finalitats comercials.
És a dir, l'impost grava la singular capacitat econòmica de determinats establiments comercials que estan implantats en grans superfícies, atès que aquesta circumstància contribueix d'una manera decisiva a fer que tinguin una posició dominant en el sector i també que pot generar externalitats negatives en el territori i el medi ambient, el cost de les quals no assumeixen.
L'impost resta afectat al foment de mesures per a la modernització del comerç urbà de Catalunya i al desenvolupament de plans d'actuació en àrees afectades pels emplaçaments de grans establiments comercials.
Paguen l'impost sobre grans establiments comercials les persones físiques o jurídiques titulars del gran establiment comercial individual, independentment que estigui situat o no en un gran establiment comercial col·lectiu.
És contribuent la persona física o jurídica dominant del grup de societats.
Tenen exempció els grans establiments comercials individuals dedicats a la jardineria i a la venda de vehicles, materials per a la construcció, maquinària i subministraments industrials.
Un gran establiment comercial és el que té una superfície de venda igual o superior als 2.500 m2.
Superfície de venda és la superfície total dels llocs on s'exposen les mercaderies amb caràcter habitual i permanent, o destinats a aquesta finalitat amb caràcter eventual o periòdic i als quals pot accedir la clientela; els espais interns destinats al trànsit de persones; la superfície de la zona de caixes; la compresa entre aquesta zona i les portes de sortida i les dedicades a activitats de prestació de serveis, i l'ocupada per les persones venedores darrere el taulell, a la qual no té accés el públic.